open-index/open-wikipedia-markdown huggingface dataset:
Mensalão-skandalen

**Mensalão-skandalen** (portugisisk: *Escândalo do Mensalão*) fant sted i Brasil i 2005 og truet med å felle regjeringen til Luiz Inácio Lula da Silva. *Mensalão* er et nyord for «stor månedlig betaling» (*salário mensal* eller *mensalidade*). Skandalen startet den 6. juni 2005, da det brasilianske kongressmedlemmet Roberto Jefferson sa til avisen Folha de S. Paulo at det regjerende Partido dos Trabalhadores (PT) hadde betalt en rekke kongressmedlemmer tretti tusen reais hver måned for at de skulle stemme for lovgivning favorisert av regjeringspartiet. Midlene ble sagt å stamme fra reklamebudsjettene til statlige eide selskaper, kanalisert gjennom et reklamebyrå eid av Marcos Valerio. Flere av president Lulas nøkkelrådgivere gikk av som en følge av skandalen, mens en rekke kongressmedlemmer fikk valget mellom å fratre eller å bli utvist fra kongressen, men presidenten selv fortsatte og ble gjenvalgt i 2006. Skandalen brakte også frem udokementerte påstander om ulovlige valgkampbidrag fra Cuba og de ​​Colombias revolusjonære væpnede styrker, og om politiske forbindelser til mordet på Celso Daniel, ordfører i byen Santo André.

## Referanser
Odd Rikard Olsen

**Odd Rikard Olsen** (født 18. juni 1947 i Tromsø, død 10. april 2012 i Harstad) var en norsk redaktør og politiker (H).

Mellom 1971 og 1979 var han journalist i *[[Finnmarksposten]]*, *[[Bladet Tromsø]]* og *[[Aftenposten]]*. Olsen var programsekretær i NRK Finnmark i Vadsø fra 1979 til 1981 og redaktør i *[[Sør-Varanger Avis]]* fra 1982 til 1990. Fra 1988 til 1990 representerte han Høyre i Finnmark fylkesting, og fra 1989 til 1990 var han statssekretær for statsråd Petter Thomassen i Næringsdepartementet. Olsen var ansvarlig redaktør i *[[Harstad Tidende]]* fra 1991 til 2004, deretter politisk redaktør i samme avis fram til sin død. 

## Referanser


## Kilder
* 
* Lokalhistoriewiki: Odd Rikard Olsen (besøkt 14. april 2012)
* Harstad Tidende: Odd Rikard Olsen er død (11. april 2012, besøkt 14. april 2012)
* Norsk samfunnsvitenskapelig datatjeneste: Odd Rikard Olsen (besøkt 14. april 2012)

## Eksterne lenker
*
Bjørkedokkbakken

**Bjørkedokkbakken** er en nedlagt hoppbakke i Nedre Eiker kommune i Buskerud. Den ligger ved gården Bjørkedokk, like ved Krokstadelva. Bakken er eid av IF Birkebeineren, og ble brukt under NM på ski i 1960, da det kombinerte hopprennet gikk i Bjørkedokkbakken og det spesielle hopprennet ble holdt i Vikkollen i Mjøndalen. Ca. 1200 tilskuere så kombinerthopprennet i NM.

IF Birkebeineren ble stiftet i 1904. Klubbens første hoppbakke lå på Langstrand, og ble tatt i bruk alt i 1902. Langstrandsbakken, der den siste bakkerekorden var på ca. 39 meter, ble erstattet av Bjørkedokkbakken i 1935. I Bjørkedokkbakken var bakkerekorden 70,5 meter, satt av Torbjørn Ruste. Kulturdepartementets anleggsregister (idrettsanlegg.no) oppgir at bakken har K-punkt 69 meter.

## Kilder
*Elin Elvekrok, Heidi Dahl Fjeldheim, Eva Grosvold, Unni Johannessen (red.): *[http://urn.nb.no/URN:NBN:no-nb_digibok_2010111608041 Glimt fra Krokstadelva]*. 1991, s. 33 (digitalisert av Nasjonalbiblioteket)
*Idrettsanlegg.no: Bjørkedokk hoppbakke (besøkt 14. april 2012)
Banke nasjonalpark

**Banke nasjonalpark** som befinner seg i Madhya Pashchimanchal (Mid-Western Region) i Nepal og ble etablert 12. juli 2010 som Nepals tiende nasjonalpark, dekker et område på 550 km² der største delen er en del av Churiafjellkjeden.
Parken er omgitt av en buffersone på 344 km² i distriktene Banke, Salyan og Dang.

Sammen med den tilstøtende Bardia nasjonalpark er det et sammenhengende verneområde på &nbsp;km², som også er *Tiger Conservation Unit (TCU) Bardia-Banke*. Dette er det største verneområdet for tiger i hele Asia.

## Referanser


## Eksterne lenker
*
6. Verdensungdomsfestival

**6. Verdensungdomsfestival** ble åpnet 28. juli 1957 i Moskva, Sovjetunionen. Arrangørbyen ble valgt av Verdenssambandet av Demokratisk Ungdom, og arrangementet samlet 34 000 deltakere fra 130 land, og er foreløpig den største av festivalene som har blitt arrangert målt i deltakerantall. Den norske delegasjonen til festivalen bestod av 800 deltakere,
deriblant Fridtjof Frank Gundersen.

Festivalen, og ikke minst deltakerantallet ble mulig grunnet Nikita Khrusjtsjov oppmykning overfor omverdenen. Dette var første gang festivalen ble arrangert i Sovjetunionen. Khrusjtsjovs reformer, også kalt for Khrusjtsjov-våren resulterte blant annet i at det ble enklere for utlendinger i å besøke landet, og ikke minst enklere for russere å ha og ta kontakt med utlendinger, selv om det var i grupper under overvåkning. Tolketjenesten ble ivaretatt av russiske språkstudenter.

Festivalen var en samling av musikale og kulturelle inntrykk. Den russiske jazzmusikeren Aleksey Kozlov kunne for første gang spille for utlendinger. Leningradbandet Druzhba vant første pris innenfor populærmusikk, takke være sin vokalist, Edyta Piecha, en av 1950-tallets stjerner som kunne flere språk.

Edyta Piecha, Vladimir Troshin og internasjonale gjester framførte og den etter hvert så populære sangen *[[Podmoskovnye vechera]]* («Moskvakvelder»), som gjorde sin internasjonale debut under festivalen.

Flere hoteller ble åpner i forbindelse med festivalen, deriblant Hotel Ukraina, samt Luzjniki stadion.

I forbindelse med festivalen ble det utgitt flere frimerker i Sovjetunionen.

File:Stamp of USSR 2037.jpg|
File:Stamp of USSR 2035.jpg|
File:Ussrstampyouthfestival60kop1957scott1914.jpg|
File:Stamp of USSR 2031.jpg|
File:Stamp of USSR 2033.jpg|
File:Stamp of USSR 2032.jpg|
File:Stamp of USSR 2034.jpg|



File:Stamp of USSR 2044.jpg|
File:Stamp of USSR 2045.jpg|
File:Stamp of USSR 2046.jpg|
File:Stamp of USSR 2047.jpg|
File:AK Moskau, Weltfestspiele der Jugend und Studenten 1957, Ballerina.jpg|


## Referanser


## Eksterne lenker
* 
* Verdenssambandet av Demokratisk Ungdom 
* Youtube: World Youth Festival in Moscow (besøk av det polske statssirkuset)
* Youtube: Vladimir Troshin – Moscow Nights
* Netfilm: The Opening Of The 6th World Youth And Students Festival In Moscow (1957)
Beaver Creek State Natural Area

**Beaver Creek State Natural Area** er en statspark i Lincoln County, Oregon, USA som ble åpnet for publikum 1. oktober 2010. Den befinner seg nær Ona Beach State Park, omtrent 13 km sør for Newport, Oregon og blir administrert av Oregon Parks and Recreation Department.

## Se også
* Liste over statsparker i Oregon

## Referanser
Francisco Javier Abad

**Francisco Javier Abad** (født 18. august 1981) er en spansk mellomdistanseløper.  

## Karriere
Han fikk sølv på 3000 meter ved det spanske innendørsmesterskapet i 2010, bak Jesús España. 

Ved VM i friidrett innendørs 2012 i Istanbul kom han på 8.-plass i finalen på 1500 meter, med tiden 3:48,14. 

## Referanser


## Eksterne lenker
*
Nohoch Che’en

**Nohoch Che'en**, også alminnelig kjent som *Caves Branch* (*grottegreinene*), er et arkeologisk reservat i Belize som består at et nettverk av kalksteinsgrotter.

## Referanser
Credo

**Credo** (latin: «jeg tror») er det del av en «høymesse» i gudstjenester. I den katolske kirke, brukes ikke Credo under hverdagsgudstjeneste, så fremt det ikke er festdag. messe hvor trosbekjennelse leses. Den norske kirke benytter Den apostoliske trosbekjennelse, mens Den katolske kirke benytter begge. Den Den apostoliske trosbekjennelse under Rosenkransen eller daglig bønn, og den Den nikenske trosbekjennelse under alle søndags messer. Begge disse trosbekjennelsene innledes på latin med ordet «Credo». 

Trosbekjennelsen kan leses enkeltvis eller synges som en egen trosbekjennelsesalme.
MS «Sauda» (1972)

**M/S «Sauda»** nå **M/S «Supercats»** var en norsk hurtigbåt av westamaran-typen.

## Teknisk Informasjon
*Byggeår: 1972
*Byggeverft: Westermoen Hydrofoil AS, Mandal
*Fart: 26Knop
*Passasjerkapasitet: 140
*Motor: To MTU på 1100hk. hver

## Historie
*1972: Overlevert fra Westermoen Hydrofoil, Mandal til Det Stavangerske Dampskibsselskab, Stavanger og satt inn på hurtigbåtruta mellom Stavanger og Sauda.
*1976: Flyttet til hurtigbåtruta mellom Stavanger og Sandeid
*1978: Flyttet til hurtigbåtruta mellom Stavanger, Hjelmeland, Jelsa og Erfjord
*1989: Solgt til Hellas, omdøpt M/S «Supercats» og satt i rute mellom Piraeus, Angistri og Aegina

## Kilder
*HSC Norway 

## Se også
*Flåteliste for Rogaland Trafikkselskap/Stavangerske

## Eksterne lenker
*
Svenn Torgersen

**Svenn Omar Torgersen** (født 24. februar 1941 i Blaker) er en norsk psykolog og sakprosaforfatter. 

Torgersen er født og oppvokst på Blaker i Lillestrøm kommune, Han tok eksamen i psykologi ved Universitetet i Oslo i 1968 og var deretter ansatt ved Universitetet i Bergen før han kom tilbake til Oslo. Han er medlem av Det Norske Videnskaps-Akademi og underviste, veiledet og drev aktiv forskning lenge etter at han ble pensjonist.

Han er dr.philos. (1985) og ble professor i klinisk psykologi ved Universitetet i Oslo i 1986. Hans spesialfelt er psykopatologi og personlighetspsykologi, hvor han har foretatt flere større undersøkelser av arvelighet av psykiske lidelser. Blant hans arbeider er *Personlighet og personlighetsforstyrrelser* (1996). Han var sakkyndig vitne under Breivik-saken og gikk imot den første sakkyndige erklæringen om at Breivik var utilregnelig. Se Rettspsykiatriske vurderinger av Anders Behring Breivik.

Torgersen ble kåret til årets forsker ved Universitetet i Oslo i 1999.

## Referanser


## Eksterne lenker
Karel Jarolímek

**Karel Jarolímek** (født 5. april 1888, død 25. februar 1970) var en tsjekkisk arkitekt, idrettsmann og idrettsleder. Han tegnet over 400 hoppbakker, og ledet byggingen av mange av dem. Blant annet tegnet han hoppbakker i Harrachov, Janské Lázně, Štrbské Pleso (der bakken senere ble oppkalt etter ham), Banská Bystrica og Špindlerův Mlýn.

Jarolímek var en allsidig idrettsutøver, og drev blant annet med friidrett (800 og 5000 meter), skiløping, fotball, svømming, sykling, tennis og hockey. Han var medlem av Tsjekkoslovakias olympiske komité og FIS, og var tsjekkoslovakisk lagleder under fem OL.

I 1998 ble han posthumt utnevnt til æresborger av hjembyen Dvůr Králové nad Labem. En plakett til minne om ham er satt opp på huset der han bodde.

## Referanser


## Kilder
* StavbaWEB: Před 120 lety se narodil architekt a průkopník lyžování Karel Jarolímek (tsjekkisk, 7. april 2008, besøkt 14. april 2012)
* Dvůr Králové nad Labem: Karel Jarolímek (tsjekkisk, besøkt 14. april 2012)
Belize under Sommer-OL 2012

**Belize** deltok under Sommer-OL 2012 i London som ble arrangert i perioden 27. juli til 12. august 2012. Tre utøvere, to menn og en kvinner deltok i to sporter, friidrett og judo. Det var ellevte gangen Belize deltok i et sommer-OL, de to første gangene (1968 og 1972) het landet Britisk Honduras. De vant ikke noen medaljer. Friidrettsutøveren Kenneth Medwood var landets flaggbærer under åpningsseremonien.      

## Medaljer

## Friidrett

Følgende utøvere var kvalifisert til lekene:

;Menn

;Kvinner

## Referanser
Norsk cøliakiforening

**Norsk cøliakiforening** (**NCF**) er en interesseorganisasjon for personer som har diagnosen cøliaki og eller dermatitis herpetiformis (DH), samt andre som av ulike årsaker må holde et glutenfritt kosthold. Foreningen ble stiftet den 6. mai i 1974 og har som formål på landsbasis å ivareta cøliakerens interesser. Foreningen har sin egen hederspris.
 
NCF fungerer også som kontaktledd i internasjonalt samarbeid og samarbeider med medisinske og dietetiske rådgivere.

Foreningens nettside byr på mye informasjon, og medlemsbladet *Glutenfri* blir gitt ut fire ganger i året.

Linn Eli Haugli Jensen har vært styreleder for foreningen siden 2023 og Hans Otto Engvold er generalsekretær. Norsk cøliakiforenings ungdom (NCFU) er en fristilt datterorganisasjon av NCF, hvor ungdommer i aldersgruppen 15–26 år er medlem. 

Elise Knapskog var leder i 2021. Knut H. Peterson var leder (generalsekretær) i 2018. 

Norsk cøliakiforenings hederspris er en pris som utdeles personer for å spre informasjon om cøliaki og glutenfritt kosthold, og på andre måter støtter foreningens formål. Den ble delt ut i 2011 Johan Ek og Åsta Otteren Ellingsen

## Referanser


## Eksterne lenker
* 
* 
*  Norsk cøliakiforening forum, Facebook-gruppe
*  *[https://ncf.no/om-ncf/medlemsfordeler/medlemsbladet-glutenfri glutenFRI]*, medlemsblad
Rübezahl-Sprungschanze

**Rübezahl-Sprungschanze** (norsk: *Rübezahl-bakken*) var en hoppbakke i Janské Lázně i Tsjekkia. Den ble brukt under ski-VM i 1925. Bakken ble bygd i 1921 og hadde K-punkt ca. 50 meter. I 1956 ble bakken nykonstruert av Karel Jarolímek, og den var i jevnlig bruk fram til 1965, men er senere revet.

Det lengste hoppet under VM i 1925 var 47 meter av norske Henry Ljungmann. Den siste bakkerekorden var 55 meter, satt av František Wende (Tsjekkoslovakia) i 1927.

## Viktige renn

## Kilder
*Skisprungschanzen-Archiv: Jánské Láznĕ (besøkt 14. april 2012)
*Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, s. 144
Bako nasjonalpark

**Bako nasjonalpark** ble opprettet i 1957 og er den eldste nasjonalparken i Sarawak på Borneo, øst i Malaysia. Nasjonalparken dekker 27,27 km² på tuppen av Muara Tebas-halvøyen, ved munningen av elvene Bako og Kuching. Avstanden til Kuching er omtrent 40 km langs veien. Millioner av år med erosjon av sandsteinen har dannet en kystlinje med bratte klipper, steinete nes og strekninger med hvite sandbukter. Erosjon etter bølger ved foten av klippene har skapt mange fantastisk former og dessuten fargelagte mønstre dannet av jerndeponering.

Noen av disse steinformasjonene kan sees i nærheten av stranden *Teluk Assam*, som danner fronten av parken. Parken kan bare nås med en 20-minutters båttur fra landsbyen Kampung Bako. Den blir ofte besøkt på dagsturer fra Kuching, selv om innkvartering (leirplass og bungalower) er tilgjengelig.

Bako er en av de minste nasjonalparkene i Sarawak, med mange biomer (inkludert regnskog), rikt dyreliv, elver og fosser i jungelen, bortgjemte strender, samt vandreruter. De besøkende har tilgang til et nettverk av 16 merkede turstier.

## Flora
Bako inneholder nesten alle type planteliv som finnes på Borneo, med over 25 distinkte typer vegetasjon fra sju komplette økosystemer: strandvegetasjon, klippevegetasjon, *kerangas* eller hedeskog, mangrove, blandet skog av *[[Dipterocarpaceae dipterocarp]]*, *padang* eller gresslettevegetasjon og torv- og sump-områder. Det uvanlige plantelivet innbefatter en rekke kjøttetende planter (fire arter av kannebærere, soldogger, blærerøtter) i tillegg til en stort antall ulike tre og andre plantearter.

## Fauna
Bako er hjemmet til omtrent 150 utryddingstruede neseaper, som er endemiske for Borneo, og parken har blitt kalt "den beste plassen å se neseaper i Sarawak". Andre dyr er javaaper, sølvlangur, grobladekorn, sus barbatus fra Borneo, varaner og otrer. Alle disse finnes i skogen, og i tillegg nær leiren som tjerner som hovedkvarteret på Telok Assam-stranden. Bako er også hjemmet til flere øgle- og slangearter, de fleste harmløse. Nasjonalparken er en fascinerende sted for å betrakte fugler, med over 150 kjente arter. Bakos nattdyr innbefatter skjermflygere, skjelldyr, dvergmoskusdyr, forskjellige arter av fruktetere og flaggmusetende insekter, spøkelsesaper, tregloris og palmesivetter.

## Bilder

Bako National Park 2006.jpg|Utsikt fra Bako nasjonalpark
Drosera spatulata var. bakoensis.jpg|''Drosera spatulata'' var. ''bakoensis'' som vokser i Bako nasjonalpark
Nepenthes gracilis long prostrate stem.jpg|*[[Nepenthes gracilis]]* fra Bako nasjonalpark
Juvenile Proboscis Monkey.jpg|Ung neseape i Bako nasjonalpark
Pit viper.jpg|Trimeresurus i Bako nasjonalpark
Polypedates colletti.jpg|*[[Polypedates colletti]]* i Bako nasjonalpark
Trichastoma rostratum.jpg|Trichastoma rostratum i Bako nasjonalpark
Monkey2.JPG|Macaca fascicularis i Bako nasjonalpark som eter kjempedolkhaler


## Se også
* Liste over nasjonalparker i Malaysia

## Referanser


## Eksterne lenker
* 
* Sarawak Forestry
* Sarawak Forestry: Bako National Park
Bolognesi (distrikt)

**Bolognesi** er et distrikt i provinsen Pallasca i regionen Ancash i Peru. Distriktet grenser til distriktet Pallasca i nord, til distriktet Huandoval i øst, til distriktene Cabana og Tauca i sør og til regionen La Libertad i vest. Distriktets nasjonale statistikkode er 021502 og hovedstaden er Bolognesi. Distriktet ble opprettet den 15. juli 1936.

## Referanser


## Eksterne lenker
* Censos Nacionales: XI de Población y VI de Vivienda 2007.
Den andre fitna

**Den andre fitna** (arabisk: , **den andre islamske borgerkrig**, var en periode med politisk og militær uro i den islamske verden under det tidlige Umayyadekalifatet, som begynte etter den første umayyadekalifen Muʿāwiyah ibn ʾAbī Sufyāns død i 680. Det er ikke enighet om akkurat hvor lenge denne konflikten varte, og ulike historikere har definert dens varighet på forskjellige måter. Noen mener Muʿāwiyahs død i 680 burde regnes som konfliktens begynnelse, mens andre mener det heller burde være 683, året da Muʿāwiyahs sønn kalif Yazīd døde. På samme måte har sluttdatoen blitt gitt som 685 (året da kalif ʿAbd al-Malik overtok makta) og 692 (året da ʿAbd Allāh ibn az-Zubayr døde og hans opprør ble beseiret). Årene 683-85 blir mest brukt for å datere fitnaen.

Den andre fitna var en kompleks periode i islams historie, og inkluderte en rekke hendelser som ikke lot til å ha tilknytning til hverandre. En kort forklaring av de viktigste av dem kan være følgende: 

Den første umayyadekalifen Muʿāwiyah ibn ʾAbī Sufyān ble ved sin død i 680 etterfulgt av sin sønn Yazīd, som først møtte motstand fra al-Ḥusayn ibn ʿAlī, som var sønnesønnen til Profeten Muḥammad og sønn av den tidligere kalifen ʿAlī ibn Abī Ṭālib, som i 661 hadde blitt myrdet av kharijitter. Al-Ḥusayn og mange av hans tilhengere ble samme år drept av Yazīds soldater i slaget ved Karbala, som ofte blir regnet som det endelig bruddet mellom sunnier og sjiitter, og som helt fram til år tid hvert år minnes av sjiitter på ʿAšūrāʾdagen. 

Etter dette måtte Yazīd nå motstand i et annet opprør ledet av ʿAbd Allāh ibn az-Zubayr, sønn av sahabien az-Zubayr ibn al-ʿAwwām, som tidligere hadde motsatt seg ʿAlī under kamelslaget. Ibn az-Zubayrs opprør ble av mange sett på som et forsøk på å vende tilbake til det tidlige islams uberørte verdier, og ble støttet av en rekke fraksjoner som var misfornøyde med umayyadenes styre av ulike årsaker. Etter Yazīds plutselige død ble han etterfulgt av sin sønn Muʿāwiyah i 683, og dette førte til at Ibn az-Zubayr fikk bred støtte da han erklærte seg som kalif i 684. Samme år trakk Muʿāwiyah II seg som kalif, og han ble etterfulgt av Marwān ibn al-Ḥakam, en av Muʿāwiyah Is fettere. Marwān døde i 685 etter kun å ha regjert en kort periode, men han ble etterfulgt av sin dyktige sønn ʿAbd al-Malik. Ibn az-Zubayr ble så isolert i Hijaz, mens kharijittene opprettet en uavhengig stat i det sentrale Arabia i 684. 

Andre kharijittiske opprør fulgte i Iran og Irak, mens sjiittene gjorde opprør i al-Kūfah for å hevne al-Ḥusayns død og fremme en av ʿAlīs andre sønner som kalif. Til slutt ble freden gjenopprettet av syriske soldater som støttet ʿAbd al-Malik. Fram til hans armé drepte Ibn az-Zubayr i 692 klarte han å beseire alle rivaler, slik at dette ble slutten på den andre fitnaen. 

## Se også
*Den første fitna
Slaget ved Zab

**Slaget ved Zāb** (arabisk: ) ble utkjempet på breddene til Store Zab i det som i dag er Irak 25. januar 750 mellom Umayyadekalifatet og abbasidene og deres allierte. Slaget endte med et nederlag for umayyadene, som mistet sin makt i hele den muslimske verden med unntak av al-Andalus, mens de seirende abbasidene opprettet et kalifdynasti som kom til å vare fram til det trettende århundre. 

## Bakgrunn
I 747 brøt det ut opprør mot umayyadene, som hersket over mesteparten av Midtøsten fra 661 til 750. Den viktigste årsaken til opprøret var den stadig økende avstanden mellom den umayyadiske regjeringa i Dimašq og folkene i kalifatets ytre områder. Umayyadenes utnevnte guvernører for kalifatets provinser var ofte korrupte og mest interesserte i egen vinning. I tillegg var ikke umayyadene beslektet med Muḥammad, mens abbasidene nedstammet fra Profetens onkel ʿAbbās, noe de stadig brukte til sin fordel under opprøret mot umayyadene. 

## Hærene
I 750 kjempet umayyadenes kalif Marwān II mot en sammensatt hær bestående av persere, sjiitter og abbasidesoldater. Marwāns hær var i utgangspunktet mye større og bedre enn hæren til hans motstandere, siden den inkluderte mange veteraner fra umayyadenes tidligere felttog mot Det bysantinske riket. Men hærens støtte til kalifen var begrenset. Deres moral skal ha blitt svekket av en rekke nederlag tidligere i opprøret, noe som også økte deres motstanderes moral. 

## Slaget
Abbasidearméen formet en spydmur, en taktikk de hadde lånt av sine syriske motstandere, antageligvis etter å ha sett den brukt i tidligere slag. Dette innebar at de sto i en slaglinje med sine lanser mot fienden. Umayyadekavaleriet angrep, siden de trodde at med sin erfaring ville de være i stand til å bryte spydmuren, men dette viste seg å være feil, og de ble slaktet. Umayyadehærens moral var nå endelig brutt, og den startet å trekke seg tilbake. Mange ble myrdet av abbasidene, mens andre druknet i Zāb. 

## Etterspill
Marwān klarte å flykte fra slagmarka, og fant sin vei til Levanten mens han stadig ble forfulgt av abbasidesoldater, som ikke møtte noen seriøs motstand i Syria, siden området allerede hadde blitt herjet av jordskjelv og pest. Marwān flyktet så til Abusir ved Nilen, og det var der han et par måneder etter slaget døde i et kort slag. Han ble etterfulgt som kalif av as-Saffāḥ, og umayyadenes styre i Midtøsten hadde kommet til sin endelige slutt.
Thüringenschanze

**Thüringenschanze** (norsk: *Thüringenbakken*) var en hoppbakke i Oberhof i Tyskland. Bakken lå ved Wadeberg på nordsiden av Oberhof, og hadde etter siste ombygging K-punkt 82 meter. Den var fram til 1961 den største hoppbakken i Oberhof, og ble brukt under FIS-rennene i 1931 som senere fikk status som VM.

Den første hoppbakken i Oberhof ble bygd ved Tambacher Straße i 1906. To år senere åpnet den første bakken ved Wadeberg. Storbakken ved Wadeberg ble åpnet i 1928, og het da *Hindenburgschanze* (Hindenburgbakken). Den ble omdøpt til Thüringenschanze etter 2. verdenskrig. Bakken ble modernisert og fikk nytt dommertårn i 1950 foran det østtyske mesterskapet i 1951. Etter at storbakken ved Kanzlersgrund åpnet i 1961, ble Thüringenschanze hovedsakelig brukt til trening, og dens betydning for hoppmiljøet i Oberhof minket.

Den siste bakkerekorden var 83,5 meter, satt av Jens Weißflog (DDR) under Oberhofer Skispielen i 1981. Tårnet i Türingenschanze ble revet i 1986.

Like ved der Thüringenschanze lå ligger fire mindre hoppbakker kalt Wadebergschanzen. Den største av Wadebergschanzen (bygd 1951-52) ble i 1954 den første hoppbakken i verden som ble permanent utstyrt med plastmatter til helårsbruk. Oppfinneren av plastmattene, DDRs landslagstrener Hans Renner, var fra Oberhof.

Oberhofs andre skihoppanlegg er Hoppbakkene ved Kanzlersgrund, som består av to hoppbakker med størrelse K120 (HS140) og K90 (HS96).

## Viktige renn

## Kilder
*Skisprungschanzen-Archiv: Oberhof (Wadeberg) (besøkt 14. april 2012)
*Oberhof.de: Historische Sportstätten Oberhof (besøkt 14. april 2012)
*Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, s. 149
Roberto Jefferson

**Roberto Jefferson Monteiro Francisco** (født 14. juni 1953 i Petrópolis, i staten Rio de Janeiro) er en brasiliansk politiker. 

Han er sønn av Neusa Dalva Monteiro Francisco og Roberto Francisco. Roberto Jefferson er gift med Ecila Brasil Jefferson Francisco.

I 2005 ble Jefferson involvert i en korrupsjonsskandale knyttet til Correios, det brasilianske postvesenet. Konfrontert med en kongresjonell utspørring om hans handlinger, svarte Jefferson med å avsløre et penger-for-stemmer opplegg, hvor han påstod at kongressmedlemmer ble betalt månedlige beløp i bytte for stemmer til støtte for president Luiz Inácio Lula da Silva, i det som ble som kalt Mensalão-skandalen. Skandalen inkluderte flere parlamentarikere fra regjeringens koalisjon og to regjeringsministre, som blant annet resulterte i siktelsen av førti personer i høyesterett, for deres påståtte rolle i en av landets største korrupsjonssaker de siste årene.

Jefferson ble ekskludert fra kongressen den 14. september 2005, på grunn av hans rolle i Correios-skandalen. Utvisningen forhindrer ham fra å bli valgt til offentlige verv frem til 2015.

## Referanser


## Eksterne lenker
*
Gustav Borgen

**Gustav Borgen** (født 10. juni 1865 i Christiania, død 16. august 1926) var en norsk fotograf som virket mellom 1891 og 1922 i Christiania. I 1891 overtok han Frederik Klems fotografforretning, som Klem hadde startet i 1866 i Universitetsgaten 6. I 1899 flyttet Borgen atelieret til Karl Johans gate 45. Gustav Borgen var en av de ledende fotografene i Norge ved forrige århundreskifte, og i samlingen hans finner man portretter av samtidens prominente personer, som regjeringsmedlemmer, stortingsmenn, generaler, direktører, forfattere og kunstnere, og portretter av borgerlige Christiania-familier fra århundreskiftet. Samlingen er tilgjengeliggjort gjennom Digitalt Museum.

## Bilder

File:Henrik Ibsen by Gustav Borgen NFB-19778.jpg|Henrik Ibsen
File:Haakon VII 1906 half figure oval Gustav Borgen.jpg|Haakon VII
File:Bjørnstjerne Bjørnson og barnebarnet Bjørnstjerne Albert Bjørnson-Langen, 1900.jpg|Bjørnstjerne Bjørnson med barnebarn
File:Lillebil Krohn married Lillebil Ibsen NFB-09085.jpg|Lillebil Ibsen (da Krohn)
File:Ballet dancers by Gustav Borgen NFB-33178.jpg|Ballettdansere
File:Erling Bjørnson by Gustav Borgen NFB-12513.jpg|Erling Bjørnson
File:Irene Ibsen Bille by Gustav Borgen NFB-38431.jpg|Irene Ibsen Bille
File:Hans Wilhelm L'Orange by Gustav Borgen NFB-19706.jpg|Hans Wilhelm L'Orange i rittmesteruniform, 1913
File:Alf Paus by Gustav Borgen 2 NFB-04880.jpg|Alf Paus i premierløytnantsuniform, 1914
File:Gabrielle Bidenkap NFB.25246.jpg|Sopranen Gabrielle Bidenkap som heksen i "Hans og Grethe" 


## Referanser


## Eksterne lenker
* 
*
Bolterskaret

**Bolterskaret** er et fjellpass på Spitsbergen på Svalbard, rundt 20 kilometer sørøst for Longyearbyen. Høyden er rundt 400 moh. Det ligger mellom Bolterdalen (en sidedal til Adventdalen) i nord og Tverrdalen (en sidedal til Reindalen) i sør.

Navnet kommer fra det engelske ordet «bolt», som betyr «løpe vekk», etter at en av William Martin Conways hester løp vekk her under hans ekspedisjon i 1896.

## Referanser
Angleton

**Angleton** er fylkesete i Brazoria County i Texas og er en del av Stor-Houston. I 2000 hadde byen 18&nbsp;130 innbyggere. Byen ligger i korsningspunktet for State highway 288 og State highway 35 samt Union Pacific Railroad. Angleton er del av Texas' 14. kongressdistriktet som er representert i Kongressen av Ron Paul.

## Referanser


## Eksterne lenker
*
Marlon King

**Marlon Francis King** (født 26. april, 1980, i Dulwich, London, England) er en  jamaicansk tidligere fotballspiller som blant annet spilte for Birmingham City i England.

## Eksterne lenker
*
Huacaschuque (distrikt)

**Huacaschuque** er et distrikt i provinsen Pallasca i regionen Ancash i Peru. Distriktets nasjonale statistikkode er 021504 og hovedstaden er Huacaschuque. Distriktet ble opprettet den 13. januar 1955.

## Referanser


## Eksterne lenker
* Censos Nacionales: XI de Población y VI de Vivienda 2007.
Badoura State Forest

**Badoura State Forest** («Badoura statsskog») er eid av delstaten og befinner seg i Cass County og Hubbard County, Minnesota, USA. 85 % av skogen forvaltes av Minnesota Department of Natural Resources, mens de resterende 15 % forvaltes av private og fylkene. Over halvparten av skogsområdet er våtmark ispedd områder med banksfuru.

Området blir brukt til friluftslivsaktiviteter som turgåing og camping.

## Referanser


## Eksterne lenker
*
Verdensarven i Sør-Korea

**Verdensarven i Sør-Korea** omfatter steder eller samlinger av objekter i Sør-Korea som er oppført på UNESCOs liste over verdensarvminner. 

## Verdensarvsteder

## Forslag til nye verdensarvsteder
På en tentativ liste er det oppført fjorten steder som sørkoreanske myndigheter har bedt om blir vurdert som verdensarvsteder (i parentes er oppføringstidspunktet). De er:

* Gangjingun Kiln (1994)
* Seorakfjellet nasjonalpark (1994)
* Steder med dinosaurfossiler langs sørkysten (2002)
* Namhansanseong, gammelt festningsverk i Namhanfjellet (2010)
* Saltutvinningssteder i Sør-Jeolla (2010)
* Daegokcheonhellerissningene (2010)
* Fjellfestninger i Sentral-Korea (2010)
* Historiske områder i Gongju og Buyeo (2010)
* Historiske områder i Iksan (2010)
* Upo våtlandsområde (2011)
* Naganeupseongfestningen (2011)
* Oeam landsby (2011)

## Plassering av verdensarvsteder i Sør-Korea

## Se også
*Verdensarven i Asia

## Referanser
Los Aposentos nasjonalpark

**Los Aposentos nasjonalpark** er et lite område med en skogpark med mange kilder og to små innsjøer. Den befinner seg noen få kilometer sør for byen Chimaltenango i Guatemala. Den var tidligere kjent som *Finca la Alameda* og skiftet navn til *Los Aposentos* i 1929. 

Et område på 0,15 km², som innbefatter innsjøene ble opprettet som nasjonalpark i 1955. 

## Referanser


## Eksterne lenker
*
Eooxylides

***Eooxylides*** er en slekt av glansvinger som tilhører underfamilien stjertvinger (Theclinae).  

## Utseende
Middelsstore stjertvinger (vingespenn ca. 30 millimeter) med en lang, tynn, litt krøllete stjert på bakvingen. Kjønnene er ganske like av utseende. Oversiden er sjokoladebrun med et hvitt felt på bakvingen. Undersiden er brunoransje bortsett fra bakre del av bakvingen som er hvit med svarte flekker.

## Levevis
Larvene lever på planten *Smilax barbata* (familien Smilacaceae).

## Utbredelse
Slekten er utbredt i Sørøst-Asia (Malaysia, Indonesia og Filippinene).

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Loxurini Swinhoe, 1910
******* slekten *Eooxylides* Doherty, 1889
******** *[[Eooxylides etias]]* (Distant & Pryer, 1887)
******** *[[Eooxylides meduana]]* (Hewitson, 1869)
******** *[[Eooxylides tharis]]* (Geyer, 1837)

## Litteratur

## Eksterne lenker
* 

* Brower, Andrew V. Z. 2007. [''Eooxylides'' i The Tree of Life Web Project, http://tolweb.org/ http://tolweb.org 
* www.funet.fi – Eooxylides
Loxura

***Loxura*** er en slekt av glansvinger som tilhører underfamilien stjertvinger (Theclinae).  

## Utseende
Middelsstore stjertvinger (vingespenn ca. 30 millimeter) med en lang og ganske bred stjert på bakvingen. Oversiden er oransje med svarte vingespisser, undersiden ensfarget lysbrun.

## Levevis
Larvene lever alltid sammen med maur, blant annet på yams (*[[Dioscorea]]* spp.), *[[Smilax]]* spp. (Smilacaceae) og poteter (*Solanum tuberosum*).
Artene kan også forekomme i tropisk regnskog, men er mer vanlige i forstyrrede områder og ved dyrket mark.

## Utbredelse
Slekten er utbredt i Sørøst-Asia.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Loxurini Swinhoe, 1910
******* slekten *Loxura* Horsfield, 1829
******** *[[Loxura atymnus]]* (Stoll, 1780)
******** *[[Loxura cassiopeia]]* Distant, 1884

## Litteratur
* Butterflies of Malaysia – *Loxura atymnus* http://www.learnaboutbutterflies.com/Malaysia%20-%20Loxura%20atymnus.htm

## Eksterne lenker
* 

* Brower, Andrew V. Z. 2007. [''Loxura'' i The Tree of Life Web Project, http://tolweb.org/ http://tolweb.org 
* www.funet.fi – Loxura
Alla Pugatsjova

**Alla Borisovna Pugatsjóva** (russisk: ; født 15. april 1949 i Moskva) er en russisk sanger som har vunnet mye popularitet i og utenfor Russland. Hun var med i Eurovision Song Contest 1997, og ble der nummer 15 av 25 deltakere.

Under Russlands invasjon av Ukraina 2022 kritiserte hun Russlands president Vladimir Putin for å ha satt i gang krigføringen.

## Referanser

## Eksterne lenker
* 
* 
* 
*
Sør-Kasaï

**Sør-Kasaï** var en utbryterstat i den sørlige delen av det sentrale Kongo (Léopoldville) i perioden 1960-1961. Regionen forsøkte seg i likhet med nabostaten Katanga på løsrivelse i løpet av den politiske uroen som oppstod i forbindelse med de-kolonialiseringen av Belgisk Kongo. Etniske konflikter og politisk spenning mellom lederne av regjeringen og lokale ledere var et konstant problem i den diamant-rike regionen.

Sør-Kasai opphevet å eksistere som uavhengig stat når kongolesiske regjeringsstyrker støttet av FN-styrker gjenerobret staten og gjeninnmellet den i Kongo.
Thamala

***Thamala*** er en slekt av glansvinger som tilhører underfamilien stjertvinger (Theclinae).

## Utseende
Middelsstore stjertvinger (vingespenn ca. 30 millimeter) med to korte stjerter på bakvingen. Oversiden hos hannen er rødoransje med svart ytterkant i forvingen, hunnen er mørkbrun med et oransje felt i forvingen og et hvitt ved ytterkanten av bakvingen.
Undersiden er brun med små, hvite flekker ved bakhjørnet av bakvingen.

## Utbredelse
Slekten er utbredt i Sørøst-Asia (Indokina, Malaysia, Sumatra og Borneo).

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Loxurini Swinhoe, 1910
******* slekten *Thamala* Moore, 1879
******** *[[Thamala marciana]]* (Hewitson, 1863)
******** *[[Thamala moultoni]]* Corbet, 1942

## Litteratur

## Eksterne lenker
* 
* Brower, Andrew V. Z. 2007. [''Thamala'' i The Tree of Life Web Project, http://tolweb.org/ http://tolweb.org 
* www.funet.fi – Thamala
* Bilder av ''Thamala marciana''
Neomyrina nivea

***Neomyrina nivea*** er en glansvinge som tilhører underfamilien stjertvinger (Theclinae).  

## Utseende
En stor (vingespenn 45-50 millimeter), oppsiktsvekkende stjertvinge med en lang og nokså bred stjert på bakvingen. Oversiden er hvit bortsett fra spissen av forvingen som er mørkt metallisk blå hos hannen, svart hos hunnen.
Undersiden er hvit med fem svartkantede, grå tverrbånd.

## Levevis
Larven lever sammen med maur på flere ulike planter.

## Utbredelse
Arten er utbredt i Sørøst-Asia.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Loxurini Swinhoe, 1910
******* slekten *[[Neomyrina]]* Distant, 1884
******** *Neomyrina nivea* (Godman & Salvin, 1878)

## Litteratur

## Eksterne lenker
* 

* Brower, Andrew V. Z. 2007. [''Neomyrina'' i The Tree of Life Web Project, http://tolweb.org/ http://tolweb.org 
* www.funet.fi – Neomyrina
* Bilde av arten
Embret Mellesmo

**Embret Mellesmo** (født 19. februar 1887 i Alvdal, død 30. januar 1963 i Alvdal) var en norsk idrettsutøver, forretningsmann og NS-oppnevnt ordfører i Alvdal.

## Liv og virke
Embret Mellesmo ble født som nummer fem av syv søsken på gården Mellesmoen, også kalt Husummoen i Alvdal.

Mellesmo representerte Alvdal IL som kombinert- og langrennsløper. Han ble norgesmester i kombinert i 1914 og på 30 kilometer langrenn i 1915. I 1913 ble han nummer 2 i kombinert i Holmenkollrennene. Han ble tildelt Holmenkollmedaljen i 1915.

Mellesmo kjøpte Steien Hotell i Alvdal sentrum i 1917. Hotellet ble modernisert og utvidet under hans eierskap. Han eide og drev dessuten bilruta Alvdal-Folldal-Hjerkinn. Den ble senere fusjonert inn i Østerdal Billag.

Mellesmo var fra mars 1942 til krigens slutt NS-oppnevnt ordfører i Alvdal. Han hadde under tiden i NS vært lagfører, personalleder og gitt 1000 kr til Frontkjemperkontoret og i egenskap av ordfører gjort vedtak om bevilgning av til sammen 1000 kroner til samme formål og til Den norske legion. Han ble under landssvikoppgjøret dømt til 1,5 års tvangsarbeid,  i erstatning, 5000 kr i bot og rettighetstap. 

## Referanser


## Kilder
* Thorbjørn Bakken: *[http://urn.nb.no/URN:NBN:no-nb_digibok_2008091000124 På ski i Hedmark i 100 år]*. Trysil-forlaget 1999. ISBN 82-91352-31-3. s. 50 (digitalisert av Nasjonalbiblioteket)
* Hans Lysaker: NM-vinnere 1909-1972 (besøkt 14. april 2012)
* Jakob Vaage og Tom Kristensen: *[http://urn.nb.no/URN:NBN:no-nb_digibok_2009042800079 Holmenkollen – Historien og resultatene]*. De norske Bokklubbene, Stabekk 1992. ISBN 82-525-1678-5, s. 213 (digitalisert av Nasjonalbiblioteket)
Isenkram (musikkgruppe)

**Isenkram** var en norsk vise-/folkrockgruppe, aktiv i Trondheim på første halvdel av 1970-tallet. Gruppa hadde en klar politisk profil. Blant temaene i tekstene var hyllest til en av byens NKP-veteraner, kritikk av norsk oljepolitikk og av «Trondhjems blå». De mest kjente visene var «Soga om Kark» som i 1974 lå 10 uker på Norsktoppen (det lengst mulige)  og «Bøndene på Capri ø» (3 uker på Norsktoppen i 1975)  Sæmund Fiskvik skrev mange av Isenkrams tekster mens Kjell Müller laget mye av musikken.

## Historikk
Gruppa starta ca. 1969 da seks personer med sang og gitar opptrådte på et folkemøte i Studentersamfundet i Trondhjem som «Gitargruppa mot EEC og dyrtid». I 1970 skiftet de til Isenkram, et navn som ble brukt når det ble spilt viser som gruppa kunne stå for politisk. Ved mer løsslupne anledninger kalte de seg «Krisejam».

Isenkram markerte seg i lang tid i Trondheims studentmiljø og på den politiske venstresida, men fikk et større publikum da de i 1974 lanserte LP-en *[[Isenkram (album)|Isenkram]]*. Albumet ble utgitt av Studentersamfundets plateselskap, og platas teksthefte ble trykket som bilag til Samfundets avis *[[Under Dusken]]*.

Gruppemedlemmen gikk hver til sitt ikke lenge etter plateutgivelsen. Per Olav Hernes og Kjell Müller ble med i gruppa Allmenningen som til dels befant seg i det samme musikalske og politiske landskapet. Tora Dugstad ble i 1978 ansatt i Oslo-Filharmonien. Sæmund Fiskvik ble i 1976 leder for ml-bevegelsens plateselskap MAI, senere konsulent for platebransjen og direktør for organisasjonen til de internasjonale plateselskapene i Norge, IFPI. Rita Westvik markerte seg som fagforeningsaktivist, TV-programleder og rådgiver for AP-minister Grete Knudsen.

## Isenkram-medlemmer
*Tora Dugstad (fele, bratsj, vokal)
*Sæmund Fiskvik (fele, bratsj, vokal) 
*Per Olav Hernes (banjo, gitar, vokal)
*Kjell Reinhardt Müller (gitar, mandolin, vokal) 
*Harald Sundan (bass) 
*Erik Thorsrud (mandolin, autoharpe, gitar, vokal) 
*Rita Westvik (vokal, gitar)

Ikke med på LP-en:
*Jon Bjørnson (gitar, medlem i den tidligste versjonen)
*Kjell Killen Hassel (bass, medlem i den tidligste versjonen)
*Bjarne Bårdstu (bass og sang, medlem fra 1974)

## Diskografi
* ''Isenkram'' (LP, Studentersamfundets plateselskap 1974)

**Representert på:**
* *[[Palestina (album)|Palestina]]* (LP, Plateselskapet Mai 1975)
* «Det nye livet» (med medlemmer av Studentersamfundets Interne Teater, originaltekst og musikk: Luis Adves), norsk tekst Tor Gunnar Heggem etter Stefan Ringbom, Fria Proteatern)
* «Ashbal» (tekst og musikk: Sæmund Fiskvik) *[[MAI 1973-1983]]* (CD-boks, Universal 2016)
* «Soga om Kark» (tekst: Sæmund Fiskvik, musikk: trad.)

## Referanser


## Eksterne lenker
*Om Isenkram på Rockipedia 
*Musikkopptak på Rita Westviks hjemmeside
Ole Henrik Fagerås

**Ole Henrik Fagerås** (født 20. august 1939) er en norsk tidligere kombinertløper fra Veme i Ringerike. Han tok bronsemedalje i VM i Zakopane i 1962. Samme år vant han kombinertrennet i Holmenkollen. Han vant kombinert i Lahtisspelen i 1962 og ble nummer tre i 1960 og 1961. Han ble nummer tre i kombinert i Svenska Skidspelen i 1962. 

Han tok to ganger medalje i kombinert i NM – sølv i 1962 og bronse i 1961 – og var på Gardens lag som tok sølv på langrennsstafetten i 1960. Fagerås hadde sin klare styrke i langrennssporet.

## Kilder
* Hermann Hansen, Knut Sveen: *[http://urn.nb.no/URN:NBN:no-nb_digibok_2010080303001 VM på ski '97 Trondheim]*. Adresseavisens Forlag, Trondheim 1996. ISBN 82-7164-044-5, s. 74 (digitalisert av Nasjonalbiblioteket)
* Hans Lysaker: NM 1953-1962 (besøkt 14. april 2012)
* Jakob Vaage og Tom Kristensen: *[http://urn.nb.no/URN:NBN:no-nb_digibok_2009042800079 Holmenkollen – Historien og resultatene]*. De norske Bokklubbene, Stabekk 1992. ISBN 82-525-1678-5, s. 228 (digitalisert av Nasjonalbiblioteket)

## Eksterne lenker
*
Drupadia

***Drupadia*** er en slekt av glansvinger som tilhører underfamilien stjertvinger (Theclinae).

## Utseende
Små til middelsstore (vingespenn 20-30 millimeter) stjertvinger, bakvingen med tre stjerter der den midterste er mye lengre enn de på sidene. Oversiden er svart med metallisk blå eller blågrønne felter, eller brun, undersiden brunhvit med brune flekker og/eller bånd.

## Levevis
Disse sommerfuglene lever i tropisk regnskog opptil 600 meter over havet. Larvene utvikler seg på planter i erteblomstfamilien, sammen med maur i den artsrike slekten *[[Pheidole]].*

## Utbredelse
Slekten er utbredt i Sørøst-Asia, med særlig mange arter på Borneo.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Cheritrini Swinhoe, 1910
******* slekten *Drupadia* Moore, 1884 – 12 arter
******** *[[Drupadia cinderella]]* Cowan, 1974
******** *[[Drupadia cindi]]* Cowan, 1974
******** *[[Drupadia cineas]]* (Grose-Smith, 1889)
******** *[[Drupadia cinesia]]* (Hewitson, 1863)
******** *[[Drupadia cinesoides]]* (de Nicéville, 1889)
******** *[[Drupadia estella]]* (Hewitson, 1863)
******** *[[Drupadia johorensis]]* (Cowan, 1958)
******** *[[Drupadia niasica]]* (Röber, 1886)
******** *[[Drupadia ravindra]]* (Horsfield, 1829)
******** *[[Drupadia rufotaeniata]]* (Frühstorfer, 1912)
******** *[[Drupadia theda]]* (C. & R. Felder, 1862)

## Litteratur
* Butterflies of Malaysia – *Drupadia ravindra* http://www.learnaboutbutterflies.com/Malaysia%20-%20Drupadia%20ravindra.htm

## Eksterne lenker
* 
* Brower, Andrew V. Z. 2007. [''Drupadia'' i The Tree of Life Web Project, http://tolweb.org/ http://tolweb.org 
* www.funet.fi – Drupadia
Grjotgard Herlaugsson

**Grjotgard Herlaugsson** (Norrønt: *Grjótgarð*; født ca. 790, død ca. 867) nevnes i Håleygjatal som far til Håkon Grjotgardsson, som skal ha vært den første ladejarlen.

Grjotgard jarl skal ha hatt sete på Selva i Agdenes ved innløpet til Trondheimsfjorden på slutten av 800-tallet da Harald Hårfagre kom og underla seg Trøndelag. 

## Kilder
* Håkon Grjotgardsson i Norsk biografisk leksikon
Cheritra

***Cheritra*** er en slekt av glansvinger som tilhører underfamilien stjertvinger (Theclinae).

## Utseende
Middelsstore (vingespenn ca. 35 millimeter) stjertvinger med en svært lang, tynn stjert på bakvingen. Oversiden er brun eller oransje, undersiden lysgrå.

## Utbredelse
Slekten er utbredt i Sørøst-Asia.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Cheritrini Swinhoe, 1910
******* slekten *Cheritra* Moore, 1881
******** *[[Cheritra aenea]]* Semper, 1890
******** *[[Cheritra aenigma]]* Cowan, 1967
******** *[[Cheritra freja]]* (Fabricius, 1793)
******** *[[Cheritra orpheus]]* (C. & R. Felder, 1862)
******** *[[Cheritra pallida]]* (Druce, 1873)

## Litteratur
* Indian Foundation for Butterflies - *Cheritra freja* - med bilder av alle stadier http://ifoundbutterflies.org/374-cheritra/cheritra-freja 

## Eksterne lenker
* 
* Brower, Andrew V. Z. 2007. [''Cheritra'' i The Tree of Life Web Project, http://tolweb.org/ http://tolweb.org 
* www.funet.fi – Cheritra
Horaga

***Horaga*** er en slekt av glansvinger som tilhører underfamilien stjertvinger (Theclinae).

## Utseende
Små (vingespenn 20-32 millimeter), brune stjertvinger, oversiden gjerne med en blålig metallisk glans. Vingene har to eller tre tynne stjerter på bakkanten av bakvingen. Undersiden er brun med hvite flekker.

## Utbredelse
Slekten er utbredt i Sørøst-Asia, fra Sri Lanka i vest til Ny-Guinea i øst.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Horagini Swinhoe, 1910
******* slekten *Horaga* Moore, 1881 – 12 arter
******** *[[Horaga albimacula]]* (Wood-Mason & de Nicéville, 1881)
******** *[[Horaga amethystus]]* Druce, 1903
******** *[[Horaga araotina]]* Evans, 1933
******** *[[Horaga bilineata]]* Semper, 1890
******** *[[Horaga chalcedonyx]]* Frühstorfer, 1914
******** *[[Horaga lefebvrei]]* (C. & R. Felder, 1862)
******** *[[Horaga moulmeina]]* Moore, 1883
******** *[[Horaga onyx]]* (Moore, 1858) – tallrike underarter
******** *[[Horaga rarasana]]* Sonan, 1936
******** *[[Horaga selina]]* Grose-Smith, 1895
******** *[[Horaga syrinx]]* (Felder, 1860) – tallrike underarter
******** *[[Horaga viola]]* Moore, 1883

## Litteratur

## Eksterne lenker
* 
* Brower, Andrew V. Z. 2007. [''Horaga'' i The Tree of Life Web Project, http://tolweb.org/ http://tolweb.org 
* www.funet.fi – Horaga
Rathinda amor

***Rathinda amor*** er en glansvinge som tilhører underfamilien stjertvinger (Theclinae).  

## Utseende
En ganske liten (vingespenn 25-30 millimeter), lysbrun stjertvinge, bakvingen med tre tynne stjerter. Oversiden er brun med en smal, hvit flekk på forvingen. Undersiden er brunhvit, spissen av forvingen kanelbrun, livlig mønstret med brune tverrbånd og flekker, bakvingen med et par små, svarte flekker ved bakhjørnet.

## Levevis
Larven lever på busker og trær fra flere ulike familier.

## Utbredelse
Arten er utbredt i India og Sri Lanka.

## Systematisk inndeling

* sommerfugler (Lepidoptera)
** gruppe / overfamilie dagsommerfugler (Papilionoidea) 
*** familie glansvinger (Lycaenidae) 
**** delgruppe Lycaeninae (i vid forstand)
***** stjertvinger (Theclinae)
****** stamme Horagini Swinhoe, 1910
******* slekten *[[Rathinda]]* Moore, 1881
******** ***Rathinda amor*** (Fabricius, 1775)

## Eksterne lenker
* 

* Brower, Andrew V. Z. 2007. [''Rathinda'' i The Tree of Life Web Project, http://tolweb.org/ http://tolweb.org 
* www.funet.fi – Rathinda
Eventyreren Thomas Crown

***Eventyreren Thomas Crown***  (org.: ***The Thomas Crown Affair***) er en amerikansk film fra 1999 regissert av John McTiernan. Filmens har Pierce Brosnan, Rene Russo og Denis Leary i hovedrollene, og er en nyinnspilling av filmen fra 1968 med samme navn.

Filmen mottok positive anmeldelser.

## Sammendrag
Ett forsøk på å rane flere verdifulle malerier fra Metropolitan Museum of Art mislykkes, når de ansatte ved museet legger merke til ranerne som utgir seg for å være museumsansatte. I all forvirringen når de skal låse museet og fange ranerne, klarer Thomas Crown (Pierce Brosnan) å komme seg inn og stjele et verdifull maleri av Monet. Etterforsker Catherine Banning (Rene Russo) kommer for å bistå NYPD-detektiv Michael McCann (Denis Leary) for å løse saken og fange tyven. De går gjennom video-overvåkningen av alle rommene av museet. 

Banning begynner raskt å mistenke at den velstående finansmannen Thomas Crown står bak tyveriet. De begynner en katt-og-mus lek, og Banning begynner å forelske seg i ham. For å bevise sin kjærlighet til henne, lover Crown å returnere det stjålne kunstverk til museet. Banning og McCann fyller hele museet med mange politifolk for å gjennomsøke hele museet, i et forsøk på å ta tyven på fersk gjerning. Samtidig som det første maleriet plutselig kommer tilbake på plass, så blir et annet maleri stjålet. Dette var et maleri som Banning tidligere hadde uttrykt et ønske om å eie selv. Banning forstår hvor Crown planlegger å reise, og hun går for å møte ham der.

## Medvirkende
* Pierce Brosnan - Thomas Crown
* Rene Russo - Catherine Banning
* Denis Leary - Detective Michael McCann
* Fritz Weaver - John Reynolds
* Frankie Faison - Detective Paretti
* Ben Gazzara - Andrew Wallace
* Mark Margolis - Heinrich Knutzhorn
* Esther Cañadas - Anna Tyrol Knutzhorn
* Faye Dunaway - Psykiater
* Michael Lombard  Bobby McKinley

## Referanser


## Eksterne lenker
* 
* Film-trailer, youtube.com